|  |  | ### Hírlevél Új Könyvek 2025. március 26. |
| Új Könyvek Klubtagság! Évente 50.000 Ft-nál többet költesz könyvre? Szeretnéd még olcsóbban megvenni a könyveket? Akkor az Új Könyvek Klubtagságot Neked találtuk ki! Kattints a részletekért! |
| Születésnapja alkalmából Pepe nagy bulit szervez. Ő lesz a DJ, és lemezlovasként nagyszerű hangulatot varázsol a táncparkettre az electro, a jazz, a reggae, a rock'n'roll, a tangó, a diszkó dallamaival... no és egy kis lassúzás sem maradhat ki. Hallgasd meg a zenéket a könyvben... ...vagy vedd ki a zenélő dobozt, és használd kisrádióként! |
| A Hajnalcsillag-sorozat harmadik részében Knausgard új fénytörésbe helyezi az első részben megismert szereplők életét, és ahogy gyűlnek a rejtélyek, egyre mélyebbre hatol az öröklét erdejébe. Syvert, a temetkezési vállalkozó Oroszországból hazatérve szembesül azzal, hogy napok óta nem jelentettek új halálesetet. A tizenkilenc éves Line beleszeret egy karizmatikus black metal zenészbe, és ezzel megnyílik előtte egy titokzatos és veszélyes szubkultúra. Geir, a rendőr a rituálisan lemészárolt zenekar ügyében nyomoz, és sötét titkokra bukkan. Kathrine, a lelkésznő a kétellyel és a férje paranoiájával küzd, Tove pedig próbál megszabadulni a fejében szóló hangtól, ami akar tőle valamit. A titokzatos csillag három napja lángol az égen, és az emberek különös álmokat kezdenek látni. A harmadik birodalomban ismét a természetfeletti feszül a norvég hétköznapoknak, a sötét erők felszabadulnak, és a világ lassan megmagyarázhatatlanul megváltozik. |
| Ezen a nyáron végre betartják, amit ígértek egymásnak. Ezen a nyáron nem engednek a kísértésnek. Ez a nyár más lesz. Lucy minden évben elutazik Prince Edward-szigetére a legjobb barátnőjével, Bridgettel, hogy mélyet szippantson a friss tengerparti levegőből, annyi osztrigát egyen, amennyit csak bír, és újra belekóstolhasson kedvenc borába. Itt találkozik egy vonzó helybélivel, Felixszel, akivel a tengerparton, a magasló vörös sziklák és aranyló napsugarak alatt teljesen egymásba habarodnak. Kettejük között csak úgy izzik a levegő, ám amint Lucy megtudja, hogy a srác nem más, mint Bridget öccse, megfogadják, hogy sosem ismétlik meg azt a fülledt éjszakát. Persze könnyű ezt mondani, és ahogy minden évben eljön a nyaralás ideje a szigeten, rendre Felix ágyában kötnek ki. Lucy még soha nem érezte ilyen jól magát senkivel, de megfogadja, hogy a szíve nem lehet Felixé. A távolság mellett fontosabb okokból kifolyólag sem. Amikor azonban Bridget egy héttel az esküvője előtt hirtelen elmenekül Torontóból, Lucy otthagy csapot-papot, hogy kövesse barátnőjét menedékére, a szigetre. Két dologra kell figyelnie: először is át kell segítenie Bridgetet a válságán, másrészt pedig ezúttal tényleg ellen kell állnia az egyetlen pasinak, akinek sohasem tudott. Valami viszont megváltozott: Felix szikrázó tekintetét és kacér poénjait valami teljesen új váltja fel, és Lucy eltűnődik, vajon a szíve készen áll-e arra, ami már egy ideje megállíthatatlanul közeleg felé. |
| A Hold sajttá változott. Az emberiségnek pedig ezt most fel kéne dolgoznia. Egyeseknek ez lehetőség. Mások kénytelenek megkérdőjelezni a hitüket: Istenben, a tudományban, mindenben. Megint mások megpróbálják irányban tartani a világot az abszurditás és a kiszámíthatatlanság ellenére. És van az a sok milliárd ember, akik az égre nézve azon töprengenek, vajon hogyan történhetett valamivel, ami mindig is ott volt, valami tökéletesen lehetetlen. Asztronauták és milliárdosok, humoristák és bankvezérek, professzorok és elnökök, serdülők és halálos betegek egy teljes holdhónap során mindannyian megkapják a saját pillanataikat a holdfényben. Hogy megrémüljenek, hogy tervezzenek, hogy imádkozzanak és csodáljanak, hogy nevessenek és gyászoljanak. Mindent ebben a kaleidoszkópszerű regényben, ami elrepít mindenhová, ahová várnánk, és sok olyan helyre, ahová nem is gondolnánk. John Scalzi legújabb regénye vad, holdkóros álmodozás a szerzőre jellemző képtelen humorral. Repülj velünk a holdrakétán! |
| Két ember, egy történet. Kinek hiszel? Amikor Erin és Will párterápiába kezd, azt remélik, hogy ez majd helyrehozza a házasságukban váratlanul keletkezett törést. A terapeutájuk, Maggie azt hiszi róluk, hogy ők is csak egy átlagos pár, átlagos problémákkal. De ahogy egyre jobban megnyílnak előtte, kezdi érezni, hogy nem minden az, aminek látszik. Az egyik alkalommal a feleség megemlít valamit, ami Maggie múltjával kapcsolatos. Mégis miért tud Erin bármit is Maggie rég eltűnt nővéréről? Ezek után a terapeuta már nem a pár házasságát próbálja rendbe hozni - a saját életének rejtélyét próbálja megfejteni. Tisztában van vele, hogy azonnal véget kellene vetnie a párral való munkájának, de muszáj megtalálnia a testvérét. Egy biztos, Erin és Will nem azok, akiknek látszanak - de Maggie sem az. A Sunday Times bestsellerszerző Heidi Perks kettős nézőpontú pszichológiai thrillerében megannyi sötét titokra derül fény. Letehetetlen olvasmány. "Érdekfeszítő." - Jane Corry Sunday Times bestsellerszerző "Lebilincselő." - Alice Clark-Platts író |
| Két gyerekkori jóbarát. Két összetört szív. Az egyik azonnal útnak ered, hogy elszökjön - és ennyiben kellett volna maradnia a dolognak. Jasper Gervais a rajongói szemében egy szívdöglesztően jóképű, tehetséges hokikapus a tévéből. De Sloane-nak mindig is az az elveszett, szomorú szemű kisfiú marad, akinek aranyból van a szíve. A férfi, akit titokban mindig is szeretett. Így amikor az esküvője napján az élete darabokra hullik, érthető, hogy Jasper lép közbe, és menti meg Sloane-t. Amikor pedig Jasper világa omladozik, a lány viszonozza a szívességet. Minél több időt töltenek együtt, annál világosabb, hogy Jasper már nem csak barátként tekint Sloane-ra. És nem is barátként érinti meg. Annyi év után még mindig ő az, aki a lány szemében megtestesíti mindazt, amit valaha akart, és amiről már lemondott. De az érzelmek bonyolult dolgok. Jasper fájdalmas múltja és Sloane jelene körül nem ül el a vihar. Lehet, hogy Jasper Gervais úgy viselkedik, mint aki akarja Sloane-t, de az elmúlt évek alatt annyiszor utasította el őt, hogy most már bizonyítania kell. |
| Alice apja a halálsoron várja a kivégzése napját. A halálos ítéletet hét nap múlva hajtják végre. A lánynak csupán ennyi ideje maradt arra, hogy megmentse az édesapját. De vajon akarja egyáltalán? Alice már rég meghozta a maga ítéletét. Apját bűnösnek találta, mert elhagyta őt. Bűnösnek, mert hűtlen volt az anyjához. De vajon egy gyilkosság is a számlájára írható? Vannak, akik szabadon engednék. Mások bármit megtennének azért, hogy bevégezze a sorsát. Alice-nek egyetlen esélye van arra, hogy megmentse az apját. De vajon meg kell-e mentenie egyáltalán? Robert Rutherford Sunday Times bestsellerszerző első magyar nyelven megjelenő regénye megannyi fordulatot és izgalmat ígér. Igazi csemege a thriller rajongóinak. "Imádtam. Szoros cselekmény, éles jellemrajz és hatalmas lépték." - Rachel Blok író "Valósággal végigszáguldottam Robert Rutherford e lenyűgöző, mívesre csiszolt thrillerén." - Trevor Wood író "Ebben a thrillerben minden benne van. Lélegzetelállító versenyfutás az idővel, kontinenseken átívelő történet, vívódó érzelmek, megfejthetetlen gyilkos." - Sam Holland író "Sötét, lenyűgöző és szívvel teli." - Heather Critchlow író "Feszült, lendületes, tartalmas thriller, bonyolult családi kapcsolatokkal, nagyszerű fordulattal és zseniális helyszínekkel." - Louise Beech író "Újradefiniálja a nagy koncepciójú thriller fogalmát. Rutherford nyaktörő tempót diktál. Az óra szó szerint ketyeg. Valósággal a székedhez szegez, és próbálsz minél gyorsabban lapozni." - Graham Bartlett író "Ötvözi az agyafúrt rejtélyt az igazán rázós, brutális krimi hangulatával." - Jo Furniss író "Döbbenetes olvasmány. Hatalmas feszültség, jól kidolgozott szereplők és egy igazán érdekes csavar." - Harriet Tyce Sunday Times bestsellerszerző "Ez az ambiciózus, magas oktánszámú, a világon át száguldó thriller mozivászonra kívánkozik." - Heat "Lebilincselő és lendületes, nemzetközi helyszíneken játszódó thriller, valószínűleg streamelésre született." - Irish Independent "Robert Rutherford sallangmentes thrillert alkotott, melynek pillanatok alatt a végére érsz." - The Crack |